Den 15 år gamle Annie Sofie Holland blir funnet drept ved et tjern i skogen. Førstebetjent Konrad Sejer og hans assistent, Jacob Skarre, settes på saken og starter avhørene av nærmeste familie og naboene i det lille samfunnet Lundeby. Etter hvert innser de at gjerningsmannen må være en som har full oversikt over stedet og befolkningen. Flere mistenkelige personer avhøres. De oppdager også dystre hemmeligheter om både jenta og hennes familie.